
Tee ehitusloa andmine (Sepa tänav // Tolli tänav L2 // Sepa põik 1)
1. ASJAOLUD JA MENETLUSE KÄIK

17.08.2022 laekus läbivaatamiseks Sepa tänav // Tolli tänav L2 // Sepa põik 1 avalikult kasutatavate  Sepa tänava ja Tolli tänava L2 ristmiku osaliseks ümberehitamiseks kuni Sepa põik 1 kinnistuni mahasõidu rajamisega Sepa põik 1 kinnistule tee-ehitusloa taotlus koos tee-ehitusprojektiga „Sepa tn ja Tolli tn ristmiku rekonstrueerimine“, töö nr 3822, peaprojekteerija TPK Projekt OÜ (linnavalitsuse dokumendiregistris nr 8154/1-16).
Ehitusprojekt „Sepa tn ja Tolli tn ristmiku rekonstrueerimine“, töö nr 3822 on koostatud Narva Linnavolikogu 27.11.2003 otsusega nr 154/24  kehtestatud Tolli tänava maa-ala detailplaneeringu alusel.
Projektiga on ette nähtud Sepa tänava ja Tolli tänav L2 osaline ümberehitamine eesmärgiga rajada sissesõit Sepa põik 1 kinnistule. Tolli tänav L2 laiuseks on projekteeritud 4,0 meetrit ning mõlemale poole sõiduteed on ette nähtud 0,40m laiune tugipeenar. Tolli tänav L2 on kuni Sepa põik 1 kinnistuni kahesuunaline ning tänavale on kehtestatud õueala liikluskorraldus. Lisaks on ette nähtud sõidueesõigus Sepa tänava poolt tulijatele.

Tee ehitusloa menetluse raames oli kaasatud linnavalitsuse dokumendiregistri kaudu  kooskõlastamiseks ning arvamuste avaldamiseks Narva Vesi AS-i,  Narva Linnavalitsuse Arhitektuuri- ja Linnaplaneerimise Ameti ja Narva Linnavalitsuse Linnamajandusameti spetsialistid, kes on  kooskõlastanud või andnud arvamuse tee ehitusprojektile (dokumendiregistris nr 8154/1-16, 8850/1-16).
Ehitusprojektis on avastatud puuduseid ning ehitusprojekt  on mitu korda tagastatud puuduste kõrvaldamiseks.
Vastuseks Arhitektuuri ja planeerimise osakonna esitatud märkustele on projekteerija kõrvaldatud puudustega tee ehitusprojekti (versioon v03) 20.09.2022 uuesti esitanud ning projekti parandades märkusi arvestanud (linnavalitsuse dokumendiregistris kiri nr 1-12.2/8850-4). 
Arhitektuuri- ja Linnaplaneerimise Amet on seisukohal, et

„Kavandatav tegevus ei kuulu KeHJS § 6 lg 1 nimetatud tegevuste nimistusse, mille korral keskkonnamõju hindamise (KMH) läbiviimine on kohustuslik. Kui kavandatav tegevus ei kuulu KeHJS § 6 lg 1 nimetatute hulka, peab otsustaja selgitama välja, kas kavandatav tegevus kuulub KeHJS § 6 lg 2 nimetatud valdkondade hulka ja on loetletud Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ või on tegemist KeHJS § 6 lg 2´1 tegevusega. Antud juhul kuulub kavandatav tegevus KeHJS § 6 lg 2 p 10 mainitud valdkonda. 
Samas ei ole kavandatavat tegevust nimetatud Vabariigi Valitsuse 29.08.2005 määruses nr 224 „Tegevusvaldkondade, mille korral tuleb anda keskkonnamõju hindamise vajalikkuse eelhinnang, täpsustatud loetelu“ (ei kuulu nimetatud määruse nr 224 § 13 p 8 tee rajamine või laiendamine, sest tegemist on tee ümberehitamisega), ning seetõttu eelhinnangut vastavalt KeHJS § 6 lg 2´3 ei anta“.
20.09.2022 kõik kaasatud menetlusosalejad kooskõlastasid tee ehitusprojekti.
Narva Linnavalitsuse Arhitektuuri- ja Linnaplaneerimise Amet kooskõlastas tingimisi, märkustega: „Enne ehitustööde alustamist kooskõlastada tellijaga ning naaberkinnistu omanikega ehitustööde organiseerimise kava, milles on määratud vähemalt ehitustööde teostamise meetodid, ehitusplatsi piirdeaia asukoht ning ehitustööde teostamise ajaks liikluskorraldus (EVS 932:2017). Samuti ehitustööde käigus tuleb järgida kehtiva Narva linna heakorra eeskirja § 9 sätestatud nõuded. Ehitustööde läbiviimisel ei tohi rikkuda teistele isikutele kuuluvaid asjaõigusi. EhS § 12 lg 1, 3 kohaselt tuleb ehitada ehitusprojekti kohaselt, järgides ehitise ja ehitamise kohta kehtivaid nõudeid ning ehitamisel tuleb arvestada ehitamisest mõjutatud isikute õigusi ning rakendada abinõusid nende õiguste ülemäärase kahjustamise vastu“.
Narva Linnavalitsuse Linnamajandusamet kooskõlastas tingimisi, märkusega:

„Narva linna omandis olevatele kinnistutele on vaja seada isiklik kasutusõigus“.

Esitatud dokumentides ehitusseadustiku § 44 toodud ehitusloa andmisest keeldumise põhjused puuduvad. Seega, tee ehitusloa andmiseks takistusi ei ole.
2. ÕIGUSLIKUD ALUSED

2.1. Ehitusseadustiku § 101 lõike 1 kohaselt tee ehitamiseks esitatakse ehitusteatis kohaliku omavalitsuse üksusele või annab kohaliku omavalitsuse üksus ehitusloa.

2.2. Ehitusseadustiku § 39 lõike 1 kohaselt ehitusloa annab kohaliku omavalitsuse üksus.

2.3. Narva Linnavalitsuse Arhitektuuri- ja Linnaplaneerimise Ameti põhimääruse § 9  punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.
2.4. Ehitusseadustiku § 42 lg 2 kohaselt pädev asutus otsustab keskkonnamõju hindamise algatamise vajaduse.
2.5. Ehitusseadustiku § 42 lõike 3 punkti 5 ehitusloa kõrvaltingimusena võib eelkõigi sätestada ehitise või ehitamise keerukusest tulenevad lisatingimused ehitamiseks.
3. OTSUS
3.1. Anda tee ehitusluba Sepa tänav // Tolli tänav L2 // Sepa põik 1 avalikult kasutatavate  Sepa tänava ja Tolli tänava L2 ristmiku kohta osaliseks ümberehitamiseks kuni Sepa põik 1  kinnistuni mahasõidu rajamisega Sepa põik 1 kinnistule vastavalt tee-ehitusprojektile „Sepa tn ja Tolli tn ristmiku rekonstrueerimine“, töö nr 3822 (versioon v03), peaprojekteerija TPK Projekt OÜ.
3.2. Kohustada   ehitustööde  tellijat tagada kõrvaltingimuste täitmine, mis on käesoleva korralduse punktis 1 toodud  Arhitektuuri- ja Linnaplaneerimise Ameti ja Linnamajandusameti poolt ning ehitusloal loetletud märkused. 
4. RAKENDUSSÄTTED  
4.1. Korraldus jõustub seadusega ettenähtud korras.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest. 

